ભારત વિભાજિત થઈ ગયું હતું. ત્યારે સરદારે 17મી આગસ્ટ, 1947ના દિવસે લઘુમતીનાં હિત અને અધિકારો અંગેનો અહેવાલ રજૂ કર્યો. આમાં બિનસાંપ્રદાયિકતાના સિદ્ધાંતો નજરે ચડે છે. લીગના સભ્યોએ ધર્મ આધારિત અલગ મતદાર મંડળો, ધારાસભા, સંસદ અને પ્રધાનમંડળમાં અનામત બેઠકોની માગણી કરી. બંધારણ સભાની કાર્યવાહી પાટે ન ચડે અને સતત ખોરવાયેલી રહ્યા કરે એ માટે અંગ્રેજો લીગના સભ્યોને ચડવણી કર્યા કરતા. સરદારને આ ગંધ આવી ગયેલી એટલે તેમણે મક્કમપણે કહ્યું, ‘આ દેશમાં રહેનારા સૌ ભારતીય બનીને રહે અને સમાન હક્કો ભોગવે.’ સરદારે લઘુમતી અનામતનો વિરોધ કરી એમ થતું અટકાવ્યું હતું. બંધારણ સભાના સમાાપન વખતે સરદારે કહ્યું, ‘આજે હું ગર્વથી કહી શકું છું કે આપણે લગભગ એકમત થઈને વિધાનસભા, સંસદ, પ્રધાનમંડળ, જાહેર હોદ્દા, નોકરીઓમાં લઘુમતીઓ માટે અલગ મતદાર મંડળ રચવાના અલગતાવાદના અને અનામતના રાક્ષસને શીશામાં ઉતારી બુચ મારી દીધો છે.’